Anglický valčík

Anglický valčík alebo waltz [vyslovuje sa : vals] je druh štandardného tanca, presnejšie druh valčíka.

Hovorí sa, že svoju životnú púť začal ako starý rakúsky a juhonemecký ľudový tanec. Súčasný waltz sa rozvinul začiatkom 20. storočia a má 30 taktov za minútu.

Základné figúry používané v choreografii tanca sú založené na diagonálnom základe, a tým vytvárajú plynulý a relatívne ľahký pohyb po tanečnom parkete. Tancuje sa proti smeru hodinových ručičiek. Atraktívny ladný pohyb a náhle zmeny v rýchlosti tela, ktoré je možné vidieť u špičkovych tanečných párov, sú dosiahnuté silným švihom tela počas prvej doby každého taktu a využitím energie z neho pri ťahu okolo centra otáčania a zhvihu na špičky nôh počas druhej a tretej doby v takte. Profesionál potrebuje dobrú fyzickú kondíciu na to, aby zvládol waltz i na to, aby bol úspešný na súťažiach.

Tanec
Valčíky